CELEX: C2005/217/35
Language: hu
Date: 2005-09-03 00:00:00
Title: A Bíróság ítélete (negyedik tanács) 2005. július 14. a C-142/04. sz., (a Symvoulio tis Epikrateias előzetes döntéshozatal iránti kérelme) Maria Aslanidou kontra Ypourgos Ygeias & Pronoias ügyben (92/51/EGK irányelv – Munkavállalók – Oklevelek elismerése – Üzem-egészségügyi dolgozó)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/18
            
         
      A BÍRÓSÁG ÍTÉLETE
   
   (negyedik tanács)
   2005. július 14.
   a C-142/04. sz., (a Symvoulio tis Epikrateias előzetes döntéshozatal iránti kérelme) Maria Aslanidou kontra Ypourgos Ygeias & Pronoias ügyben (1)
   
   (92/51/EGK irányelv - Munkavállalók - Oklevelek elismerése - Üzem-egészségügyi dolgozó)
   (2005/C 217/35)
   Az eljárás nyelve: görög
   A C-142/04. sz. ügyben, a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Symvoulio tis Epikrateias (Görögország) a Bírósághoz 2004. március 17-én érkezett 2003. december 30-i határozatával az előtte Maria Aslanidou és az Ypourgos Ygeias & Pronoias között folyamatban lévő eljárásban terjesztett elő, a Bíróság (negyedik tanács), tagjai: K. Lenaerts tanácselnök, N. Colneric és K. Schiemann (előadó) bírák, főtanácsnok: L. A. Geelhoed, hivatalvezető: R. Grass, 2005. július 14-én meghozta ítéletét, amelynek rendelkező része a következő:
   A 89/48/EGK irányelvet kiegészítve, a szakoktatás és szakképzés elismerésének második általános rendszeréről szóló, 1992. június 18-i 92/51/EGK tanácsi irányelv 17. cikkében előírt határidőn belül elfogadott átültető intézkedések hiányában tagállam állampolgára hivatkozhat ezen irányelv 3. cikke első bekezdésének a) pontjára annak érdekében, hogy a fogadó tagállamban engedélyt kapjon valamely szabályozott foglalkozás, mint például az üzem-egészségügyi dolgozói foglalkozás gyakorlására.
   E lehetőség nem tehető függővé az érintett okleveleinek a hatáskörrel rendelkező nemzeti hatóságok általi jóváhagyásától.
   A 92/51 irányelv 4. cikkének (1) bekezdésében írt kiegyenlítő intézkedések az érintett számára csak akkor írhatók elő, ha ezt a kérdéses kérelem elbírálásakor hatályos nemzeti jogszabályok lehetővé teszik.
   
      (1)  HL C 106., 2004.4.30.